NYÍLÁSZÁRÓ Felújítás Pályázati Kiírás

MAGÁNSZEMÉLYEK Részére

**2015**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága a társasházaknak nyújtható visszatérítendő kamatmentes és vissza nem térítendő általános- és gázvezeték-felújítási támogatásról szóló többször módosított 40/2013. (VI.28.) önkormányzati rendelet (továbbiakban: ÖR) biztosított jogkörében eljárva – pályázatot ír kiaz Erzsébetváros közigazgatási területén lévő 1990. előtt épült társasházakban és lakásfenntartó szövetkezeti házakban (továbbiakban: társasházak) külön tulajdoni hányaddal rendelkező magánszemély lakástulajdonosok továbbá Önkormányzati tulajdonú lakások bérlői részére **nyílászáró** felújítási munkáinak támogatására. Jelen pályázati kiírás I., és a II. ütemre is vonatkozik.

**I.**

**A pályázat célja:**

A pályázat elsődleges célja, hogy a lakások tulajdonosai az Erzsébetvárosban lévő, az épített környezet funkcióiból, használatából eredő káros környezeti hatásokat csillapítsa, különösen a**zajártalmat** a homlokzati ablakok utólagos hangszigetelésével. A pályázat másodlagos célja, hogy az ablakok **hőszigetelő** képességét növelje, ami által a pályázó energia költséget takaríthat meg. A pályázat harmadlagos célja az eredeti **építészeti karakter védelme** és megőrzése.

**II.**

**Rendelkezésre álló pénzügyi keret**

**A Képviselő-testület a 2015. évi költségvetésében vissza nem térítendő támogatás nyújtásának céljából:**

* **nyílászárók felújítási munkáinak támogatására bruttó 25.000.000,- Ft,**

**keret összeget különített el.** (az összeg magába foglalja a TB és az SZJA járulékokat is)

**Ebből bruttó 15 millió Ft az I. ütemben, bruttó 10 millió Ft a II. ütemben kerül felhasználásra.**

**III.**

**Támogatás mértéke és módja**

Műszakilag elkülöníthető, még meg nem kezdett munkákkal lehet pályázni. A nyílászárók alatt értendők a zavaró zajhatásnak kitett homlokzatokon lévő ablakok, erkélyajtók, bejárati ajtók, ezek egybeépített változatai, üvegfalak stb.

**Általános feltételek:**

1. ***Közterületről látható homlokzatokon a nyílászárókat minden esetben méretében, anyagában, színében, rajzolatában, osztásában, tok-, szárny-, osztás szélességű profil vastagságában az eredetivel megegyező módon kell felújítani, vagy cserélni, műanyag nyílászárók elhelyezése tilos.***
2. ***Az egyedi műemléki védettségű épületeken lévő, műemléki jelentőségű (MJT) területen elhelyezkedő épületeken, illetve egyéb épületeken lévő nyílászárók felújítása esetében az 1. számú függelék szerinti engedélyek szükségesek.***
3. Az egymás mellé épített, de szerkezetileg elkülönülő nyílászárókra külön jár a támogatás.
4. A modern, légzárást biztosító nyílászárók elhelyezése esetén az önszabályozó szellőző elemek beépítése kötelező.
5. ***A támogatás mértéke az elszámolás során benyújtott számla összegének legfeljebb 50%-a lehet. Ha a számla összege nem éri el a támogatási összeg dupláját, akkor a támogatást a számla összegével arányosan csökkenteni kell.***

Pályázható támogatás: Az egy lakásra jutó Önkormányzattól kapott támogatás mértéke nem haladhatja meg lakásonként a **300.000,- Ft**-ot. A nyílászárók két kategóriába kerültek felosztásra. A támogatás mértéke kategóriánként egy összegben az alábbiak szerint történik:

**I-es kategória**

**A nyílászáró fajtája: külső térrel érintkező ablak, üvegfal.**

**Nyílászárónként 50.000,- Forint támogatás jár, ha az alábbi feltételek teljesülnek:**

Ha a nyílászáró névleges méretéből (falnyílás) számított felülete (T) 1 m2 és 4 m2 között van.

Ha a nyílászáró (üvegfal) felülete (T) 4 m2 fölött van akkor minden megkezdett 4 m2 esetén további 50.000,- Ft támogatás jár.

**Támogatás feltétele legalább az alábbi munkák elvégzése:**

1. a belső oldali ablakszárny hő-, hangszigetelő üvegezése és hézagzárása,
2. vagy az eredetivel mindenben megegyező új hő-, hangszigetelt szárny beépítése és hézag zárása,
3. vagy az eredetivel mindenben megegyező új nyílászáró elhelyezése.

**II-es kategória**

**A nyílászáró fajtája: külső térrel érintkező ajtók, erkélyajtók**

**Nyílászárónként legfeljebb 80.000,- Forint támogatás jár, ha az alábbi feltételek teljesülnek:**

Ha a nyílászáró névleges méretéből (falnyílás) számított felülete (T) legalább 1,5 m2

Az ajtó fölötti felülvilágító ablakra külön támogatás nem jár.

**A támogatás mértéke az elszámolás során benyújtott számla összegének legfeljebb 50%-a lehet.**

**Támogatás feltétele legalább az alábbi munkák elvégzése:**

1. a meglévő ajtószárny hő-, hangszigetelő üvegezése és hézagzárása, lapjának teljes felújítása a korhadt részek cseréjével.
2. vagy az eredetivel mindenben megegyező új hő-, hangszigetelt szárny beépítése és hézag zárása,
3. vagy az eredetivel mindenben megegyező új nyílászáró elhelyezése.

A támogatás formája kizárólag vissza nem térítendő támogatás.

**IV.**

**A jelentkezési lap beszerzése, a pályázat benyújtásának módja, helye, határideje, és az elbírálás határideje:**

1. **A Pályázati Kiírás és a Jelentkezési adatlap** (jelen Pályázati Kiírás 1. számú melléklete) beszerezhető a Polgármesteri Hivatal Hatósági és Ügyfélszolgálati Irodáin vagy letölthető az Önkormányzat honlapjáról.
2. **A pályázatok benyújtásának módja: személyesen** Budapest Főváros VII. Kerület Erzsébetvárosi Polgármesteri Hivatal **Hatósági és** **Ügyfélszolgálati Irodáin** (Budapest VII. ker. Erzsébet krt. 6. illetve Garay utca 5.)
3. **A pályázatok benyújtásának határideje: I. ütem: 2015. május 26.**

**II. ütem: 2015. szeptember 14.**

1. **A pályázatok elbírálásának határideje: I. ütem: 2015. június 22.**

**II. ütem: 2015. október 20.**

1. **A pályázatok eredménye** az Erzsébetváros újságban, és a Budapest Főváros VII. Kerület Erzsébetváros Önkormányzata hivatalos honlapján közzétételre kerül.

**V.**

**Általános részvételi feltételek:**

1. A magánszemély lakástulajdonosok „Jelentkezési adatlap” (jelen Pályázati Kiírás 1. és 2. számú mellékleteinek) kitöltésével, a szükséges mellékletek csatolásával és ezeknek a IV. fejezet 2.) - 5.) pontjaiban jelölt helyen, módon, határidőn belüli beadásával jelenthetik be a pályázaton történő részvételi szándékukat.
2. A pályázati dokumentáció átvétele, és benyújtása díjmentes.
3. A támogatás kizárólag a Bizottság által elfogadott nyílászáró felújítási munka finanszírozására használható fel.
4. Támogatást nem kaphat az a magánszemély, akinek Budapest Főváros VII. kerület Erzsébetváros Önkormányzata felé bármilyen (adó) vagy egyéb tartozása van.
5. A Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható visszatérítendő kamatmentes és vissza nem térítendő általános- és gázvezeték-felújítási támogatásról szóló 40/2013. (VI.28.) önkormányzati rendelet **1. §-a alapján a** társasházi ingatlanokban külön tulajdoni hányaddal rendelkező magánszemély lakástulajdonosok **továbbá Önkormányzati tulajdonú lakások bérlői** pályázhatnak, mint építtetők **( a továbbiakban kérelmező(k))** **Az Önkormányzati lakások bérlői a pályázathoz mellékeljék a tulajdonos képviselőjének (ERVA Nonprofit Zrt.) hozzájáruló nyilatkozatát.**

**VI.**

**Pályázati dokumentáció érvényességének alaki és tartalmi követelményei, a dokumentáció összeállítási sorrendje**

1. A pályázatot a jelentkezési adatlap hiánytalan kitöltésével és az előírt mellékletek csatolásával kell benyújtani
2. A pályázat benyújtásának formai és tartalmi előírásai:
3. a pályázati anyagot az alább **előírt sorrendben**, **bekötve** (legalább gyorslefűzőbe rendezve), **kizárólag** **roncsolással bontható módon**, **zárt borítékban**, egy példányban kell benyújtani.

Roncsolással bontható kötésen a kiíró olyan módot ért, ami nem teszi lehetővé, hogy a benyújtott pályázatban, annak látható megsértése nélkül, lapokat cseréljenek ki, vagy újabb lapokat helyezzenek el.

**Roncsolással bontható kötések megfelelő eljárások lehetnek különösen, de nem kizárólagosan az alábbiak:**

* A pályázati anyag fűzési oldalán minden lapot átlyukasztani, azon fonalat átfűzni, a fonal végét az utolsó lap hátoldalán egyszer ragasztható címkével leragasztani – olyan módon, hogy az ajánlat könnyen lapozható legyen! – és a címkét aláírni,
* a dokumentáció spirálozását követően a fonalat két spirállyukon átfűzni, a fonal végét az utolsó lap hátoldalán egyszer ragasztható címkével leragasztani – olyan módon, hogy az ajánlat könnyen lapozható legyen! – és a címkét aláírni.

1. **a pályázati anyagot tartalmazó zárt borítékra rá kell írni:**

– **„2015. évi Erzsébetvárosi nyílászáró pályázat”** megjelölést, és **a lakás címét.**

1. **A pályázati anyag összeállítási sorrendje a következő:**
2. kitöltött „Jelentkezési adatlap” 1. számú melléklet,
3. a lakás valamennyi tulajdonosának egybehangzó nyilatkozata a 2. számú mellékletben szereplő táblázat kitöltésével,
4. **Az Önkormányzati lakások bérlői a pályázathoz mellékeljék a tulajdonos képviselőjének (ERVA Nonprofit Zrt.) hozzájáruló nyilatkozatát.**
5. a meglévő állapotról színes fotódokumentáció, kell egy a teljes látható homlokzatot magába foglaló felvétel, amelyen az érintett nyílászárók meg vannak jelölve.
6. A pályázatok csak az igényelt támogatásra vonatkozó, hibátlanul kitöltött jelentkezésiadatlap, valamint a pályázati kiírásnak alaki és tartalmi szempontból teljes mértékben megfelelő összes szükséges melléklet - *és az esetleges hiánypótlási felhívást teljesítve* - határidőben történő, benyújtása mellett tekinthetők érvényesnek.

**VII.**

**A pályázat elbírálása**

1. A pályázatok felbontását a hivatal munkatársai és a Pénzügyi és Kerületfejlesztési Bizottság tagjai közösen végzik el. A bontási jegyzőkönyvben rögzíteni kell, az érvényes és érvénytelen pályázatokat, valamint azon pályázatokat melyek hiánypótlási felhívás kibocsátásával érvényessé tehetők. A hiánypótlási felhívást a Budapest Főváros VII. Kerület Erzsébetváros Polgármesteri Hivatal Főépítészi Irodája bocsátja ki, melyet a kézhezvételtől számított 5 munkanapon belül kell benyújtani (a kézhezvétel számítása a következőkép történik: ha a kiküldés postai úton történik, úgy a postára adástól számított 4 munkanap után kézbesítettnek tekintjük, elektronikus értesítés esetén a feladást követő munkanapot tekintjük átvettnek, telefonon történt előzetes jelzés esetén a hiánypótlás határidejének kezdete a személyes átvétel napja) A hiánypótlás teljesíthető Önkormányzati Ügyfélszolgálatokon személyes leadással, és E-mailen történő megküldéssel. Ebben az esetben a csatolt dokumentumok PDF, JPG, TIFF, formátumban nyújthatók be, a dokumentum hitelessége a benyújtó felelőssége. A hiánypótlásra legfeljebb a kézhezvételtől számított 5 munkanapig van lehetőség, a határidőben nem teljesített hiánypótlás a pályázat érvénytelenségét eredményezi. Hiánypótlásra a megadott határidőkön belül egy alkalommal van lehetőség.
2. A támogatás odaítélésénél figyelembe veendő fontossági sorrend:
   1. ha az érintett lakás közvetlen közelében vendéglátó és szolgáltató tevékenységet folytatnak, különösen ahol vendéglátó terasz üzemel, (szabadidős zajforrások pl. zene- szolgáltatás, vendégzsivaj stb.)
   2. egyéb jelentős nem monoton zajhatással járó tevékenységek közvetlen környezetében (közösségi közlekedési megálló helyek, éjjel-nappal nyitva tartó kereskedelmi vagy szolgáltató létesítmények 100 m-en belül eső környezetében stb.)
   3. elsőbbséget élveznek azok a pályázatok, amelyben a hang- és hőszigetelést a nyílászárók felújításával, a belső szárnyak hang- és hőszigetelő üvegezésével oldják meg
   4. további előnyt jelent a pályázat elbírálásakor, amennyiben az érintett teljes homlokzaton az összes tulajdonos egyöntetűen és közösen pályázik a nyílászárók felújításra
   5. előnyt élvez az is, ha az utcai homlokzaton legalább egy teljes szinten közösen nyújtanak be pályázatot
3. A benyújtott pályázatokat döntésre előkészíti a Polgármesteri Hivatal munkatársaiból létrehozott szakmai munkacsoport, a pályázatokat a jogszabályi felhatalmazás alapján a Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága bírálja el.
4. A nyertes pályázókkal az önkormányzat támogatási szerződést kíván kötni. (3. számú melléklet)

**VIII.**

**Sikeres nyertes pályázat esetén teendő feladatok**

1. **A támogatási szerződés-tervezet előkészítése érdekében a kérelmező(k) a kiértesítő levél kézhezvételétől számított 30 munkanapon belül köteles az alábbiakat benyújtani:**
   1. az adott esetben szükséges hatósági engedélyt, bejelentési igazolást

Amennyiben a pályázat benyújtásának időpontjában a szükséges engedély nem áll rendelkezésre, a szerződés nem köthető meg. A szükséges engedélyeket a fenti időpontig be kell szerezni.

1. A pályázat elbírálását követően a támogatást nyert pályázókkal az erről szóló támogatási szerződést a Polgármester, illetve a pályázatot nyert ***kérelmező (k)*** írja(k) alá.
2. A munkálatokat a nyílászáró felújítási pályázatnála szerződés megkötésétől számított egy év alatt be kell fejezni. Előre nem látható okok esetén a ***kérelmező(k)*** kérhetik a határidő hosszabbítást, amelyről a Pénzügyi és Kerületfejlesztési Bizottság dönt. A határidőt a Pénzügyi és Kerületfejlesztési Bizottság egy alkalommal, legfeljebb hat hónappal hosszabbíthatja meg. Ezen határidők elmulasztása szerződésszegésnek minősül.
3. A munka elkészültét igazoló jegyzőkönyvet a Polgármesteri Hivatal illetékes ügyintézője készíti el.
4. A pályázat nyertese legkésőbb a szerződéskötéstől számított 395 napon belül köteles benyújtani a számlamásolatokat és a munka elvégzését igazoló dokumentumokat 2 – 2 példányban az alábbi sorrendben:
5. a mindenkor jogszabályi előírásoknak megfelelően kitöltött számla/számlák másolata (az eredetivel mindenben azonos másolat, a kérelmező által aláírva) annak mellékleteivel (számlarészletező) – másolat

Amennyiben Budapest Főváros VII. kerület Erzsébetváros Polgármesteri Hivatalának Pénzügyi Irodája vagy az ERVA ZRT jelzi, hogy az érintett kérelmezőknek a helyi önkormányzat felé adó vagy egyéb (közmű) tartozása van, az esetben a támogatás nem fizethető ki.

1. A vissza nem térítendő támogatás folyósítása az VIII. fejezet 5. pontban foglalt dokumentumok benyújtása alapján történik. Az elszámolás során kizárólag az elnyert pályázat alapján elvégzett munkákról kiállított számlák fogadhatók be.
2. A nyílászáró felújítási pályázat során elnyert támogatásban megjelölt összegen felüli többletköltség a kérelmezőt terheli.
3. Ha a kérelmező a kiértesítés átvételétől számított 22 napon belül nem írja alá a támogatási szerződést az elállásnak minősül.
4. A nyílászáró felújítási munkák készültségét, elvégzését a Polgármesteri Hivatal bármikor, a kérelmezővel egyeztetett időpontban ellenőrizheti.
5. Az Önkormányzat fenntartja a jogot, hogy a Polgármesteri Hivatal illetékes irodái és a Bizottság a megállapodás szerinti támogatással érintett felújítási munkálatok dokumentációiba betekinthessen.
6. A kérelmezővel kötött megállapodásban foglaltak súlyos megszegése esetén az Önkormányzat jogosult a megállapodás azonnali hatállyal történő felmondására és a már kifizetett támogatás teljes összegének követelésére.

Budapest; 2015. április 13.

**Benedek Zsolt**

Pénzügyi és Kerületfejlesztési Bizottság Elnöke